คลังคาดผู้มีรายได้น้อยลงทะเบียนทะลุ10ล้านราย
คาดลงทะเบียนคนรายได้น้อยทะลุ 10 ล้านราย คลังเล็งลดตั๋ว บขส.-รถไฟ ให้คนรายได้น้อยต่างจังหวัด
3 เม.ย. 2560

คาดลงทะเบียนคนรายได้น้อยทะลุ 10 ล้านราย คลังเล็งลดตั๋ว บขส.-รถไฟ ให้คนรายได้น้อยต่างจังหวัดนายอภิศักดิ์ ตันติวรวงศ์ รมว.คลัง เปิดเผยว่า การลงทะเบียนผู้มีรายได้น้อยเพื่อรับสวัสดิการแห่งรัฐ รอบใหม่ที่เริ่มตั้งแต่วันที่ 3 เม.ย.-15 พ.ค.นี้ จะมีผู้มีรายได้น้อยมาลงทะเบียนมากกว่า 10 ล้านราย ซึ่งผู้มาลงทะเบียนและผ่านคุณสมบัติจะได้รับบัตรสวัสดิการ เพื่อใช้รับสิทธิประโยชน์ต่างๆ ที่รัฐบาลจัดให้ และในอนาคตบัตรสวัสดิการนี้จะใช้เป็นกระเป๋าเงินอิเล็กทรอนิกส์ เพื่อใช้รับจ่ายเงินจากรัฐบาลและหน่วยงานราชการต่อไปสำหรับสวัสดิการที่ผู้มีรายได้น้อยจะได้รับในครั้งนี้ เบื้องต้นมีลดค่าน้ำ ค่าไฟฟ้า ขึ้นรถเมล์ฟรี รถไฟฟรี และรัฐบาลยังพิจารณาสวัสดิการของผู้มีรายได้น้อยที่อยู่ในต่างจังหวัดเพิ่มเติม เช่น การได้รับส่วนลดตั๋วรถบริษัท ขนส่ง จำกัด หรือ บขส. และตั๋วรถไฟ ให้มีราคาถูกลง เพื่อให้เกิดความเป็นธรรมกับคนในกรุงเทพที่ได้นั่งรถเมล์รถไฟฟรีนายอภิศักดิ์ กล่าวว่า ในส่วนของการช่วยเหลือค่าเช่าบ้าน และการทำประกันภัยอุบัติเหตุ 99 บาท ยังเป็นแนวคิดที่อยู่ระหว่างการศึกษา